ANAF – Direcţia Generală Regională a Finanţelor Publice Braşov informează privind termenul limită pentru depunerea situațiilor financiare anuale aferente exercițiului financiar 2023.
Acesta este, în funcție de tipul societății raportoare, 29 mai 2024 / 150 de zile de la închiderea exercițiului financiar.
Obligația fiscală este pentru:
- societățile comerciale
- societățile/companiile naționale
- regiile autonome
- institutele naționale de cercetare-dezvoltare
- persoanele juridice străine care au locul de exercitare a conducerii efective în România
- subunităţile fără personalitate juridică din România care aparţin unor persoane juridice cu sediul în străinătate, cu excepţia subunităţilor deschise în România de societăţi rezidente în state aparţinând Spațiului Economic European.
ANAF: Termen limită pentru alte entități
Celelalte entităţi au obligația depunerii situațiilor financiare anuale astfel:
- în termen de 120 de zile de la încheierea exercițiului financiar, persoanele prevăzute la art.1, alin.(1)-(3) din Legea contabilității nr.82/1991, republicată, cu modificările și completările ulterioare;
- în termen de 90 de zile de la încheierea anului calendaristic, pe perioada lichidării, persoanele juridice aflate în lichidare
- în termen de 60 de zile de la încheierea exercițiului financiar, entitățile care nu au desfășurat activitate de la constituire până la sfârșitul exercițiului financiar de raportare, au obligația depunerii unei declarații pe propria răspundere (formular S1046).
Potrivit ANAF, se menține obligația întocmirii și depunerii situațiilor financiare anuale aferente exercițiului financiar 2023, în conformitate cu prevederile Legii contabilității nr. 82/1991,
- pentru contribuabilii care nu au desfășurat activitate în anul de raportare 2023, dar au desfășurat activitate după înființare, în exercițiile financiare anterioare celui de raportare.
În vederea eficientizării procesului de depunere şi prelucrare a situaţiilor financiare anuale, D.G.R.F.P Braşov recomandă depunerea situaţiilor financiare în format electronic.
Sancțiuni
Nedepunerea situațiilor financiare anuale în termenul legal menționat, la unităţile teritoriale ale Ministerului Finanțelor se sancționează conform prevederilor art.42 din Legea nr.82/1991, republicată, cu modificările și completările ulterioare.
Contribuabilii pot obţine informaţii suplimentare:
- prin intermediul Serviciului Spaţiu Privat Virtual – Formularul Unic de Contact, Secţiunea Asistenţă şi îndrumare în domeniul fiscal
- telefonic , apelând Call Center-ul A.N.A.F la nr. 031.403.91.60.
Urmăriți Alba24.ro și pe Google News
Dacă ți-a plăcut articolul: